Úr leik hjá Tindastóli í vetur . VÍSIR / DANÍEL ÞÓR Talið er að veðjað hafi verið fyrir allt að hundrað milljónir króna á tap Tindastóls gegn ÍR á fimmtudaginn . Það er mun meira en gerist á stærstu leikjunum hér á landi . Íslenskar getraunir hafa beðið alþjóðlega fyrirtækið GLMS , sem hefur aðgang að upplýsingum frá veðmála - og getraunafyrirtækjum og sérhæfir sig í að rannsaka veðmálasvindl , hvort veðmál tengd leiknum hafi verið óeðlilega mikið . Þetta kemur fram í frétt á vef Fréttablaðsins . Miðillinn hefur einnig heimildir fyrir því að margar ip-tölur sem komu að veðmálunum megi rekja til Austur-Evrópu.Hannes S. Jónsson , formaður KKÍ , staðfesti í gær að sambandið sem með til skoðunar hvort svindl hafi átt sér stað . Þá var útlit fyrir að einhverjir leikmenn Tindastóls lágu undir grun vegna málsins . Stjórn körfuknattleiksdeildar Tindastóls sendi út yfirlýsingu í gær þar sem fram kom að málið væri litið alvarlegum augum og að félagið myndi aðstoða KKÍ á allan hátt . Hins vegar trúi stjórnin ekki að leikmaður Tindastóls „ hafi á nokkurn hátt tekið þátt í nokkurs konar svindli “ . Samkvæmt fréttablaðinu telja starfsmenn Íslenskra getrauna að niðurstöður varðandi það hvort óeðlilegum upphæðum hafi verið veðjað á leikinn muni berast á morgun eða á mánudaginn . Einn starfsmaður fyrirtækisins telur þó ólíklegt að upphæðirnar hlaupi á tugum milljóna króna .